**Digitális alkalmazások**

Tantárgyi tematika és félévi követelményrendszer

2023/24. tanév 2. félév

|  |  |
| --- | --- |
| Tantárgy kódja, neve: | BAI0001 Digitális alkalmazások |
| Kreditpont: | 3 |
| Heti kontakt óraszám (elmélet+gyakorlat) | 0+2 |
| Előfeltétel: | - |
| Számonkérés: | gyakorlati jegy |
| Oktató: | Szabó József Mihály |
| Elérhetőség: | szabo.jozsef@nye.hu |

**A tananyag heti beosztása:**

1. hét: bemutatkozás, a tananyag beosztásának áttekintése és a követelmények ismertetése.
2. hét: informatikai, információelméleti alapfogalmak megismerése, az információtörténet főbb vonulatai.
3. hét: az információs és tudástársadalom jellemzői 1.
4. hét: az információs és tudástársadalom jellemzői 2.
5. hét: a számítógép működése, részei. Hardveres és szoftveres környezet jellemzői.
6. hét: operációs rendszerek, segédprogramok.
7. hét: digitális tartalmak előállításának elméleti és gyakorlati lépései. Irodai szoftverek.
8. hét: szövegszerkesztés, dokumentumok készítése szövegszerkesztő szoftverrel.
9. hét: a táblázatkezelés alapjai. Táblázatok készítése irodai szoftverekkel. Numerikus adatok megjelenítése szoftverek segítségével. Grafikonok készítése.
10. hét: prezentációs szoftverek, alkalmazások. Bemutató készítésének lépései, tartalmi és formai elemei. Képi és egyéb digitális formátumok megjelenítése az előadásban. Multimédia és jellemzői.
11. hét: az internet kialakulása, internetes szolgáltatások. Böngészők, Web 2.0 szolgáltatások.
12. hét: a web-alapú kommunikáció jellegzetességei. Web-etika, az e-mailezés szabályai és etikai kérdései. Az internetbiztonság kérdései.
13. hét: mobilapplikációk különböző platformokon. A közösségi média használatának veszélyei és etikai szabályai. Információ-visszakeresés a neten. Információ-visszakeresésen alapuló gyakorlatok. Tárhelyek, felhők használata.
14. hét: zárthelyi dolgozat.
15. hét: a félév zárása, a tanultak átbeszélése.

**Részvétel:**

A gyakorlati foglalkozáson a részvétel kötelező. A félévi hiányzás megengedhető mértéke teljes idejű képzésben a tantárgy heti óraszámának háromszorosa, részidős képzésben tantárgyanként a kontakt óraszám egyharmada. (TVSz. 8. § 1.)

**Félévi követelmény:**

A félév teljesítéséhez szükséges a Nyíregyházi Egyetem Moodle (MOOC) keretrendszerben elkészített ”Digitális alkalmazások” online tananyag használata, valamint az ott lévő tesztek kitöltése, fórumokban való részvétel, hozzászólás. URL: <https://mooc.nye.hu>

A végső eredményhez hozzájárul a félév során elkészített beadandók részjegye. A 4 beadandó feladat elkészítésének határideje folyamatos, ideje és típusa a szemináriumok során kerül közlésre.

**Beadandó feladatok:**

* Egy, a szeminárium során megadott témáról történő információ keresés.
* Motivációs levél és önéletrajz készítése a szemináriumon megadott utasítások alapján.
* Egy szabadon választott, saját szakmai témához kapcsolódó, legfeljebb 5 oldalas írásmű irodalomjegyzékkel történő elkészítése.
* A beadott íráshoz tartozó legfeljebb 5 diából álló prezentáció készítése.

A beadandókat e-mailben kérem beadni a szabo.jozsef@nye.hu címre.

**Irodalom:**

1. A Nyíregyházi Egyetem MOOC weboldala <https://mooc.nye.hu> Utolsó letöltés: 2023. szeptember 01.
2. Bártfai Barnabás Windows 10 mindenkinek, BBS-Info Kft., Budapest, 2016., 340 p. ISBN:9786155477218
3. Bártfai Barnabás: Office 2016: Word, Excel, Access, Outlook, PowePoint, BBS-Info Kft., Budapest, 2016., 456p. ISBN:9786155477386
4. Fodor Gábor Antal, Farkas Csaba: Windows 10 és Office 2016 felhasználóknak, Budapest, Jedlik Oktatási Stúdió Bt., 2016., 304 p. ISBN:9786155012280
5. Microsoft Office hivatalos weboldala <https://www.office.com> Utolsó letöltés: 2023. szeptember 01.
6. Prezi hivatalos weboldala <https://prezi.com> Utolsó letöltés: 2023. szeptember 01.

Nyíregyháza, 2024. február

Szabó József Mihály