**Digitális alkalmazások**

Tantárgyi tematika és félévi követelményrendszer

2023/24. tanév 2. félév

|  |  |
| --- | --- |
| Tantárgy kódja, neve: | BAI0001L Digitális alkalmazások |
| Kreditpont: | 3 |
| Kontakt óraszám (elmélet+gyakorlat) | 0+9 |
| Előfeltétel: | - |
| Számonkérés: | gyakorlati jegy |
| Oktató: | Szabó József Mihály |
| Elérhetőség: | szabo.jozsef@nye.hu |

**A tananyag beosztása:**

1. kontakt alkalom:

* Bemutatkozás, a tananyag beosztásának áttekintése és a követelmények ismertetése.
* Informatikai, információelméleti alapfogalmak megismerése, az információtörténet főbb vonulatai.
* Az információs és tudástársadalom jellemzői.
* A számítógép működése, részei. Hardveres és szoftveres környezet jellemzői.
* Operációs rendszerek, segédprogramok.
* Digitális tartalmak előállításának elméleti és gyakorlati lépései. Irodai szoftverek.

1. kontakt alkalom:

* Szövegszerkesztés, dokumentumok készítése szövegszerkesztő szoftverrel.
* Táblázatkezelés, táblázatok készítése irodai szoftverekkel. Numerikus adatok megjelenítése szoftverek segítségével, grafikonok készítése.
* Prezentáció készítés, prezentáció készítő szoftverek, alkalmazások. Bemutató készítésének lépései, tartalmi és formai elemei. Képi és egyéb digitális formátumok megjelenítése az előadásban. Multimédia és jellemzői.
* Az internet kialakulása, internetes szolgáltatások. Böngészők, Web 2.0 szolgáltatások.
* A web-alapú kommunikáció jellegzetességei. Web-etika, az e-mailezés szabályai és etikai kérdései. Az internetbiztonság kérdései.
* Mobilapplikációk. A közösségi média használatának veszélyei és etikai szabályai. Információ-visszakeresés a neten. Információ-visszakeresésen alapuló gyakorlatok. Tárhelyek, felhők használata.

**Részvétel:**

A gyakorlati foglalkozáson a részvétel kötelező. A félévi hiányzás megengedhető mértéke teljes idejű képzésben a tantárgy heti óraszámának háromszorosa, részidős képzésben tantárgyanként a kontakt óraszám egyharmada. (TVSz. 8. § 1.)

**Félévi követelmény:**

A végső eredményhez hozzájárul a részvételen kívül a félév során elkészített beadandók részjegye is.

Beadandó feladatok:

* Egy, a szeminárium során megadott témáról történő információ keresés.
* Motivációs levél és önéletrajz készítése a szemináriumon megadott utasítások alapján.
* Egy szabadon választott, saját szakmai témához kapcsolódó, legfeljebb 5 oldalas írásmű irodalomjegyzékkel történő elkészítése.
* A beadott íráshoz tartozó legfeljebb 5 diából álló prezentáció készítése.

A beadandókat e-mailben kérem beadni a szabo.jozsef@nye.hu címre.

**Irodalom:**

1. A Nyíregyházi Egyetem MOOC weboldala <https://mooc.nye.hu> Utolsó letöltés: 2023. szeptember 01.
2. Bártfai Barnabás Windows 10 mindenkinek, BBS-Info Kft., Budapest, 2016., 340 p. ISBN:9786155477218
3. Bártfai Barnabás: Office 2016: Word, Excel, Access, Outlook, PowePoint, BBS-Info Kft., Budapest, 2016., 456p. ISBN:9786155477386
4. Fodor Gábor Antal, Farkas Csaba: Windows 10 és Office 2016 felhasználóknak, Budapest, Jedlik Oktatási Stúdió Bt., 2016., 304 p. ISBN:9786155012280
5. Microsoft Office hivatalos weboldala <https://www.office.com> Utolsó letöltés: 2023. szeptember 01.
6. Prezi hivatalos weboldala <https://prezi.com> Utolsó letöltés: 2023. szeptember 01.

Nyíregyháza, 2024. február.

Szabó József Mihály